Månedsrapport Smørblomsten januar 2023

Fagområdet vi jobber spesielt med: Antall, rom og form.

Vi startet året med å feire det inn på avdelingen med nyttårsraketter malt med doruller på ark!

I begynnelsen av året kom det mye snø! Det er så gøy å være i barnehagen når det er snø ute. Barna viser en iver etter å komme seg ut, de viser en inspirasjon over været, der de kommer med mange forlag til hva de kan gjøre i og med snøen. Det er flere av de yngste som har øvd på å kle på seg mange ganger og klarer mye selv. Vi har ikke bare hatt snø, men også noen glatte tider. Barna har fått øve på å gå på glatt underlag. Vi fikk gjennomført morrOL og det var en suksess! Barna fikk prøvd ulike aktiviteter ute og det var god stemning med en oppstart med «vennefloka».

Vi har hatt et økt fokus på matematiske begreper som lang-kort, høy-lav, stor-liten, former og å telle. Vi har målt oss selv, vi har målt leker og vi har snakket om det mens vi har lekt. På samling har vi hatt om Geitekillingen som kunne telle til ti, store eller bitte lille Petter edderkopp, vi har sunget en og to og tre indianere og sagt versene om en finger en finger snurr snurr snurr.

På avdelingen jobber vi mye med lekemiljøet. Vi endrer det fra tid til annen, både for å prøve å gi barna nye impulser i leken, men også å endre miljøet etter interessene til barna. På avdelingen har vi forsøkt å dele barnegruppen inn i mindre grupper for å skape gode relasjoner og for å bygge vennskap. Det er spennende å se hvordan barna leker ulikt når de får leke med ulike sammensetninger av lekekamerater.

På tampen av måneden fikk vi akkurat begynt å forberede til samefolkets dag.

Dette var Thea sin siste måned på Smørblomsten og barna lagde et fint hefte med tegninger som barna hadde laget.